Hermed en opdatering på sagen. Som tidligere oplyst har Østre Landsret givet tilladelse til, at sagen kan forelægges præjudicielt for EU-domstolen. Sagen blev i foråret 2019 udsat på grund af, at parterne i fællesskab skulle udarbejde et udkast til en forelæggelseskendelse, der beskriver sagens faktiske forhold og som redegør for, hvad EU-domstolen præcist skal tage stilling til. Vi færdiggjorde vores udkast til sagsfremstillingen og fremsendte dette til Skatteministeriet i august 2019. Vi har den 23. januar 2020 modtaget Skatteministeriets bemærkninger.

Ministeriet har som ventet nogle kommentarer til udkastet, som vi nu vil forholde os til. Endvidere protesteres der mod et supplerende spørgsmål, vi har ønsket at stille. Det forventes, at der vil gå nogle måneder, før partnerne endelig bliver enige om teksten i kendelsen, ligesom der formentlig vil være en formalitetsprocedure om det supplerende spørgsmål.

Vi vil holde foreningen underrettet, når der er nyt i sagen.